armvectores/hy_wikipedia_2023 huggingface dataset:
Նևոլկա (գետ)

Նևոլկա, գետ Ռուսաստանում, հոսում է Կոշեխաբլի շրջանով, Ադիգեայի Հանրապետությունով։ Գետաբերանը գտնվում է Չոխրակ գետի աջ ափից 49 կմ հեռավորության վրա։ Գետի երկարությունը կազմում է 28 կմ, ջրահավաք ավազանը՝ 123 կմ2։


== Ջրագրության տվյալներ ==
Ըստ Ռուսաստանի պետական ջրային գրանցամատյանի տվյալների՝ այն պատկանում է Կուբանի ավազանային շրջանին, գետի ջրատնտեսության մասը կազմում է Լաբա գետը՝ Չամլիկ գետի թափվելու մասից մինչև իր գետաբերանը, գետի գետային ենթաավազանը բացակայում է։ Գետի գետային ավազանը՝ Կուբանն է։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 06020000712108100003809
Կոդը ըստ հիդրոլոգիական հետազոտության (ՌԴ) - 108100380
Ավազանի կոդը - 06.02.00.007
Ծավալի համարը ըստ ՌԴ-ի - 08
Թողարկումը ըստ ՌԴ-ի - 1


== Ծանոթագրություններ ==
Էգլհամ

Էգլհամ  (գերմ.՝ Egglham), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 2370 մարդ (դեկտեմբերի 31, 2010 թվական)։ Զբաղեցնում է 36,84 կմ² մակերես տարածք։ Պաշտոնական կոդ՝ 09 2 77 117։


== Ծանոթագրություններ ==


== Արտաքին հղումներ ==
Պաշտոնական կայք
Անաճ

Անաճ, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Ալ-Բիրունի

Անվան այլ կիրառումների համար տե՛ս՝ Ալ-Բիրունի (այլ կիրառումներ)Ալ-Բիրունի (Աբու Ռահման Մուհամեդ իբն Ահմեդ ալ-Բիրունի, պարսկերեն՝ ابوریحان بیرونی, սեպտեմբերի 4, 973, Կաթ, Խորեզմ, Սամանիների պետություն - դեկտեմբերի 9, 1048, Ղազնի, Աֆղանստան), պարսիկ միջնադարյան
գիտնական, մտածող, բազմաթիվ պատմական, աշխարհագրական, փիլիսոփայական, աստղագիտական, մաթեմատիկական, մեխանիկական, գեոդեզիայի, հանքագիտության, դեղագիտության հիմնարար աշխատությունների հեղինակ։ Բիրունին զբաղվում էր իր ժամանակների գրեթե բոլոր գիտություններով։ Գրել է արաբերենով։


== Կենսագրություն ==
Ալ-Բիրունին ծնվել է 973 թվականի հոկտեմբերի 4-ին Խորեզմի Կյատ քաղաքում (այժմ Բերունի քաղաքը գտնվում է Ուզբեկստանի Կարակալպակյան ինքնավար հանրապետությունում)։ Այլ տվյալներով Բիրունին ծնվել է 973 թվականի սեպտեմբերի 4-ին։
Ստացել է մաթեմատիկական և փիլիսոփայական կրթություն։ Կյատում իր ուսուցիչը եղել է ականավոր մաթեմատիկոս և աստղագետ Իբն Իրաքը։ 995 թվականին Ալ-Բիրունին տեղափոխվել է Ռեյ քաղաք, որտեղ աշխատել է Աբու Մահմուդ ալ-Հոջանդիի մոտ։ 997 թվականին վերադարձել է Խորեզմ և մինչև 1009 թվականը Գուրգանջում աշխատել է Ալիի և Մամուն II-ի մոտ։
1017 թվականին սուլթան Մահմուդ Ղազնևին գրավեց Խորզեմը և Ալ-Բիրունին մյուս գիտնականների հետ տեղափոխվեց Գազնի, որտեղ աշխատեց սուլթան Մահմուդի և նրա հետնորդներ Մասուդի և Մաուդուդի համար։ Ալ-Բիրունին մասնակցեց դեպի Հնդկաստան Մահմուդի արշավանքներին, որտեղ ապրեց մի քանի տարի։


== Գիտական աշխատանքներ ==

Իր առաջին «Ժամանակագրություն կամ նախորդ սերունդներրի հուշարձաններ» աշխատությունում (1000թ․) Ալ-Բիրունին հավաքել և նկարագրել է իր ժամանակի բոլոր հայտնի օրացույցային համակարգերը և կազմել է բոլոր դարաշրջանների ժամանակագրական աղյուսակները։ 1030 թվականին «Հնդկաստան» աշխատությունում Բիրունին տվել է հնդիկների ընտանիքի, խոհանոցի և գիտության մանրամասն գիտական և քննադատական նկարագիրը՝ ուրվագծելով նրանց կրոնափիլիսոփայական համակարգը։
Աստղագիտությանը նվիրված է Բիրունիի 45 աշխատություն։

Բիրունին մեծ ուշադրություն է դարձրել մաթեմատիկային, հատկապես եռանկյունաչափությանը։ 1038 թվականին Բիրունին գրել է «Հանքագիտություն, կամ գիրք թանկարժեքը գնահատելու համար», որտեղ հստակ տվել է մի շարք կոնկրետ հանքանյութերի, հանքաքարերի, մետաղների և խառնուրդների նկարագրերը։
Նրա բժշկագիտական աշխատությունները մեծ նշանակություն ունեն մեր օրերում։ Նա մանրամասն նկարագրել է մոտ 880 բույսեր՝ տալով դրանց հստակ հատկանիշները և կարգավորված տերմինաբանությունը։ Բիրունին հավաքել և տվել է մոտ 4500 բույսերի արաբական, հունական, սիրիական, պարսկական, խորեզմյան, թուրքական անվանումները, որոնք մեծ նշանակություն ունեն դեղագիտության պատմության ժամանակակից ուսումնասիրությունների համար։
Իր մայրենի խորեզմյան լեզվից բացի Բիրունին տիրապետել է արաբերենին, պարսկերենին, հունարենին, լատիներենին, թուրքերենին, սիրիական լեզվին, իվրիտին, սանսկրիտին և հինդիին։


== Հիշատակ ==
Տաջիկստանի Աբու Ռահման Բերունիի անվան տեխնիկական համալսարան։
Բերունիի անվան մետրոյի կայարան Տաշքենդում։
Հուշարձաններ Խորեզմում և Տաշքենդում։


== Ֆիլմեր ==
Աբու Ռահման Բերունի (ֆիլմ), 1974 թ․։


== Ծանոթագրություններ ==


== Արտաքին հղումներ ==
Abu Arrayhan Muhammad ibn Ahmad al-Biruni (The MacTutor History of Mathematics archive)(անգլ.)
BĪRŪNĪ, ABŪ RAYḤĀN (The Encyclopædia Iranica)(անգլ.)
ENCYCLOPÆDIA BRITANNICA Archived 2013-12-03 at the Wayback Machine.(անգլ.)
Պատրիկ Մելրոուզ (հեռուստասերիալ)

Պատրիկ Մելրոուզ, 2018 թվականին ցուցադրված բրիտանա-ամերիկյան հինգ մասանոց դրամատիկ մինի-սերիալ։ Համանուն գլխավոր կերպարի դերը կատարում է Բենեդիկտ Քամբերբեչը։ Հեռուստասերիալը հիմնված է Էդվարդ Սենտ Օբինի բրիտանական ազնվական ընտանիքների մասին պատմող նովելի վրա :


== Նախապատմություն ==
1980-ականներին՝ իր հոր մահից հետո, բրիտանացի Պատրիկ Մելրոուզը փորձում է հաղթահարել իր կախվածությունները ու դևերին, որոնց պատճառը իր դաժան հայրն ու անտարբեր մայրն էր։


== Դերեում ==


== Արտադրություն ==
2017 թվականի փետրվարին հայտարարվեց, որ Բենեդիկտ Քամբերբեչը նկարահանվում է Էդվարդ Սենտ Օբինի «Պատրիկ Մելրոուզ» գրքաշարի հեռուստատեսային ադապտացիոն նախագծում, որը ԱՄՆ-ում հեռարձակվելու է Showtime հեռուստաալիքով, իսկ Միացյալ Թագավորությունում՝ Sky Atlantic-ով։ Սցենարի հեղինակը Դեյվիդ Նիքոլսն է, իսկ ռեժիսորը՝ Էդվարդ Բերգերը։ Հուլիսին Ջենիֆեր Ջեյսոն Լին և Հյուգո Ուիվինգը միացան նախագծին, որպես Պատրիկի մայր և հայր, իսկ Աննա Մեդլին՝ Պատրիկի կին։ Ալիսոն Ուիլյամսը և Բլայթ Դաները միացան 2017 թվականի օգոստոսին, իսկ նկահանաումմները սկսվեցին հոկտեմբերին՝ Գլազգոյում։


== Ցուցադրում ==
Առաջին թրեյլերը ցուցադրվել է 2018 թվականի ապրիլին, իսկ սերիաները ցուցադրվեցին մայիսի 12-ից մինչև հունիսի 9։ Կանադայում հեռուստասերիալը ցուցադրվել է CraveTV հեռուստաալիքով։


== Էպիզոդներ ==


== Հանդիսատեսի ընդունումը ==


=== Քննադատություններ ===
Հեռուստասերիալը քննադատների կողմից արժանացել է հատուկ խրախուսանքի, որն ուղղված էր Քամբերբեչի դերասանական աշխաղին։ Rotten Tomatoes կայքում այն ունի 89% գնահատում, իսկ Metacritic-ում՝ 80/100 միավոր։


=== ԱՄՆ-ի գնահատումներ ===


== Ծանոթագրություններ ==


== Արտաքին հղումներ ==
Պատրիկ Մելրոուզը Internet Movie Database-ում
Թախթիբաղ

Թախթիբաղ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իգենչելյար (գյուղ, Գաֆուրիյսկի շրջան)

Անվան այլ կիրառումների համար տե՛ս՝ ԻգենչելյարԻգենչելյար (ռուս.՝ Игенчеляр, բաշկիրերեն՝ Игенселәр), գյուղ Ռուսաստանի, Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 97 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շեստիկովո

Շեստիկովո (ռուս.՝ Шестыково, բաշկիրերեն՝ Шестыков), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 208 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արգենտինայի ֆուտբոլի ազգային հավաքական

Արգենտինայի ֆուտբոլի ազգային հավաքականը ներկայացնում է Արգենտինան ֆուտբոլի միջազգային մրցաշարերում և ընկերական հանդիպումներում։


== Կազմ ==


== Ելույթներ ==


=== ՖԻՖԱ Աշխարհի առաջնություն ===
     Չեմպիոն       Փոխ-չեմպիոն       Երրորդ հորիզոնական


=== Հարավային Ամերիկայի առաջնություն ===


=== Ֆուտբոլի Ամերիկայի գավաթ ===


=== Օլիմպիական խաղեր ===
Սովորաբար Օլիմպիական խաղերի մասնակցում է Արգենտինայի մինչև 23 տարեկանների հավաքականը


=== Ամերիկայի խաղեր ===


== Վիճակագրություն ==


=== Ամենաշատ դաշտ դուրս եկողները ===
Արգենտինայի հավաքականում ամենաշատ խաղերի մասնակցած ֆուտբոլիստների թոփ տասնյակը 2022թվականի Դեկտեմբերի 20-ի դրությամբ:


=== Ամենաշատ գոլի հեղինակները ===
Արգենտինայի հավաքականում ամենաշատ գոլի հեղինակների ֆուտբոլիստների թոփ տասնյակը 2022 թվականի Դեկտեմբերի 20ի-ի դրությամբ::


== Նվաճումներ ==

ՖԻՖԱ Աշխարհի առաջնություն (3)։ 1978, 1986,2022
ՖԻՖԱ Կոնֆեդերացիաների գավաթ (1)։ 1992
Ամերիկայի գավաթ (14)։ 1921, 1925, 1927, 1929, 1937, 1941, 1945, 1946, 1947, 1955, 1957, 1959, 1991, 1993։


== Ծանոթագրություններ ==
Beltmann

Beltmann, Կուտկաշենում ադրբեջանական «Beltmann Gilan Piano» ընկերության կողմից արտադրվող դաշնամուրի առևտրական նշան։
Beltmann-ը առևտրական նշանը հիմնադրել է հոլանդացի Յոհանն Բելթմանը 1901 թվականին։ 1983 թվականին ընկերության արտադրողական հզորությունները տեղափոխել են Գերմանիա, որտեղ որ գործել են մինչև 2002 թվականը։ 2009 թվականի փետրվարին ընկերության տիրոջ Հանս Լեֆրենիկի մոտ (ով Յոհան Բելթմանի թոռն է) որորշել է արտադրել «Beltmann» դաշնամուրները Չինաստանում, սակայն հետագայում, արտադրված նմուշների ցածր որակի պատճառով դրանց արտադրությունը դադարեցվել է։ 2009 թվականին ընտրվել է գործարանի նոր տեղը՝ Ադրբեջանի Կուտկաշեն քաղաքում։


== Արտաքին հղումներ ==
«Բելթմանը» Կուտկաշենում է հիմնավորվել Archived 2010-09-29 at the Wayback Machine.
Աղվանքի երաժշտական Մեքքան
Բարձր լեռներից մշուշ է իջնում


== Ծանոթագրություններ ==
Հայկաձորի Կարմիրվանքի վիմական արձանագրություններ

Ստորև ներկայացված է Շիրակի մարզի Հայկաձոր գյուղի արևմտյան եզրին գտնվող Կարմիրվանքի արձանագրությունները՝


== Արձանագրություններ ==


== Ծանոթագրություններ ==
Բարակ աղիքների բորբոքում

Բարակ աղիքների բորբոքում, էնտերիտ, բարակ աղիքների լորձաթաղանթի բորբոքում։ Միաժամանակ բորբոքվում են բարակ և հաստ աղիքների լորձաթաղանթները (էնտերոկոլիտ) կամ ամբողջ ստամոքս–աղիքային համակարգը (գաստրոէնտերոկոլիտ)։ Բարակ աղիքների բորբոքումը լինում է սուր և քրոնիկական։ 


== Պատճառներ ==
Պատճառներն են՝սննդային թունավորումները, արդյունաբերական թույները (կապար, սնդիկ, ֆոսֆոր), մի շարք վարակիչ հիվանդությունները (դիզենտերիա, որովայնային տիֆ ևն), ջերմության խիստ բարձրացումը (հատկապես երեխաների մոտ)։ 
Սուր էնտերիտի ախտանշաններն են՝ հանկարծակի փսխումներ, փորլույծ, ցավեր որովայնի շրջանում, ջերմության բարձրացում ևն։ Քրոնիկականինը՝ քաշի անկում, հոգնածության մշտական զգացում, որովայնի փքվածություն և ցավեր, սննդանյութերի ներծծման խանգարում և այլն։


== Կանխարգելում ==
Թարմ սննդամթերքների օգտագործում, անձնական հիգիենայի կանոնների պահպանում։ 


== Բուժում ==
Սուր էնտերիտի ժամանակ՝ ստամոքսի լվացում, ջեռուկներ փորի շրջանում, անտիբիոտիկներ ևն։ Քրոնիկականի դեպքում՝ սննդային ռեժիմ, վիտամիններ, անտիբիոտիկներ, կուրորտային բուժում (Եսենտուկի, Ժելեզնովոդսկ ևն)։
Միաեղջյուրների խանութ

«Միաեղջյուրների խանութ» (անգլ.՝ Unicorn Store), ամերիկյան կատակերգական ֆիլմ՝ նկարահանված ռեժիսոր Բրի Լարսոնի կողմից Սամանթա Մաքինթայրի սցենարով։ Գլխավոր դերերը կատարում են Սեմյուել Լ. Ջեքսոնը, Ջոան Քյուսակը, Բրեդլի Ուիթֆորդը, Կարան Սոնին, Մամուդու Աթին, Մերի Հոլանդը և Հեմիշ Լինքլեյթեր։


== Սյուժե ==
Քիթ անունով կինը վերադառնում է ծնողների մոտ, որտեղ ստանում է խորհրդավոր հրավեր՝ բացելու սեփական խանութը։


== Դերերում ==
Բրի Լարսոն – Քիթ
Սեմյուել Լ. Ջեքսոն – վաճառող
Ջոան Քյուսակ – Գլեդիս
Բրեդլի Ուիթֆորդ – Ջին
Քարան Սոնի – Քևին
Մամուդու Աթի – Վիրջիլ
Մերի Հոլանդ – Ջոնի
Հեմիշ Լինքլեյթեր – Գերի
Անալի Էշֆորդ – Քրիստալ
Մարթա Մաքայզեկ – Սաբրինա
Քրիս Վիտասկ – Մեթ
Ռայան Հենսեն – Բրոք


== Արտադրություն ==
2012 թվականի օգոստոսին հայտարարվել է, որ Միգել Արտետան Սամանտա Մաքինտայրի սցենարով նկարահանելու է ֆիլմ, որի գլխավոր դերը կատարելու է Ռեբել Ուիլսոնը։ Մայք Ուայթն ու Դևիդ Բեռնադը պետք է հանդես գային որպես պրոդյուսեր «Rip Cord Productions» ընկերության աջակցությամբ։ 2016 թվականի օգոստոսին հայտարարվել է, որ ֆիլմի ռեժիսորը, պրոդյուսերը, ինչպես նաև գլխավոր դերակատարը կլինի Բրի Լարսոնը։ Որպես պրոդյուսերներ նշվել են Բեռնադը, Ռուբեն Ֆլեյշերը, Փերիս Կասիդոկաստաս-Լատսիսը, Լինեթ Հաուել Թեյլորն ու Թերի Դուգլասը։ 2016 թվականի նոյեմբերին ֆիլմին են միացել Սեմյուել Լ. Ջեքսոնը, Ջոան Քյուսակը, Բրեդլի Ուիթֆորդը, Քարան Սոնին ու Մամուդու Աթին։ Նույն թվականի դեկտեմբերին դերասանական անձնակազմին է միացել Մերի Հոլանդը։


=== Նկարահանումներ ===
Ֆիլմի նկարահանումներն սկսվել են 2016 թվականի նոյեմբերին Լոս Անջելեսում և ավարտվել նույն թվականի դեկտեմբերի 9-ին։


== Թողարկում ==
Ֆիլմի համաշխարհային պրեմիերան կայացել է Տորոնտոյի կինոփառատոնում 2017 թվականի սեպտեմբերի 11-ին։


== Արձագանքներ ==
Ֆիլմն արժանացել է քննադատների խառը գնահատականներին։ Rotten Tomatoes կայքում այն ունի 64 % վարկանիշ 14 գրախոսությունների հիման վրա 6,2/10 միջին միավորով։


== Ծանոթագրություններ ==
Օդ ՖԱ

«Օդ» (նորվ.՝ Odds ballklubb), նորվեգական ֆուտբոլային ակումբ Շիեն քաղաքից։ Հանդես է գալիս Թիփելիգայում։ Հիմնադրվել է 1894 թվականի մարտի 31-ին։ Տնային հանդիպումները անցկացնում է «Սկագերակ Արենա» մարզադաշտում, որն ունի 12.500 մարդու տարողունակություն։
Չնայած «Օդը» իր պատմության ընթացքում ոչ մի անգամ չի հաղթել Նորվեգիայի առաջնությունում (միայն մեկ հաղթանակ առաջին փորձնական մրցաշարում, որը տեղի է ունեցել 1914-1916 թվականներին)՝ ակումբը համարվում է Նորվեգիայի առաջնության ռեկորդակիր նվաճած գավաթների քանակով (12 հաղթանակ)։
1994 թ.-ից 2012 թվականները ակումբը կոչվում էր «Օդ Գրենլանդ», քանի որ ներկայացնում է Գրյոլանն շրջանը։


== Ձեռքբերումներ ==
Թիփելիգա
 Փոխչեմպիոն (2)։ 1950/51, 1956/57
Նորվեգիայի գավաթ
 Գավաթակիր (12) (ռեկորդ)։ 1903, 1904, 1905, 1906, 1913, 1915, 1919, 1922, 1924, 1926, 1931, 2000
 Փոխգավաթակիր (9)։ 1902, 1908, 1909, 1910, 1921, 1937, 1960, 2002, 2014


== Խաղերի վիճակագրություն ==


== Մասնակցությունը եվրոգավաթին ==


== Ծանոթագրություններ ==


== Արտաքին հղումներ ==
Ակումբի պաշտոնական կայք: Archived 2010-12-23 at the Wayback Machine.(նորվ.)
Ակումբի երկրպագուների կայք:(նորվ.)
Աիլտոն Ֆեռեյրա

Աիլտոն Սիլվա Ֆեռեյրա (պորտ.` Ailton Ferreira Silva, մարտի 16, 1995(1995-03-16), Լաուրու դի Ֆրեյտաս, Իտամարաժու, Բրազիլիա), բրազիլացի ֆուտբոլիստ, ձախ պաշտպան։ Հանդես է գալիս գերմանական «Շտուտգարտ»-ի կազմում։


== Ակումբային կարիերա ==
Իր կարիերան Ֆեռեյրան սկսել է բրազիլական «Ֆլումիենսե»-ի կազմում։ Թիմի հիմնական կազմում նա իր դեբյուտը նշել է 2013 թվականի հոկտեմբերի 12-ին` Բրազիլիայի առաջնության շրջանակներում կայացած «Գրեմիո»-ի դեմ խաղում։ Թիմի կազմում 2013/14 մրցաշրջանի ընթացքում բրազիլացին մասնակցել է 2 հանդիպման։
2015/16 մրցաշրջանում Աիլտոն Ֆեռեյրան վարձավճարով հանդես է եկել ադրբեջանական «Նեֆտչի Բաքու» ֆուտբոլային ակումբի կազմում։
2016 թվականին վարձակալական հիմունքներով ֆուտբոլիստը տեղափոխվել է «Էշտորիլ-Պրայա», որի կազմում հանդես է եկել մեկ մրցաշրջան` մասնակցելով 18 հանդիպման։
2017 թվականի հուլիսի 1-ին Աիլտոն Ֆեռեյրան տեղափոխվել է գերմանական «Շտուտգարտ»։ Տրանսֆերը արժեցել է 1 միլիոն եվրո, իսկ ֆուտբոլիստը թիմի հետ կնքել է 4 տարվա պայմանագիր։


== Վիակագրություն ==


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Կուսիմովո

Կուսիմովո (ռուս.՝ Кусимово, բաշկիրերեն՝ Күсем), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 361 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9502) Գայմար

(9502) Գայմար (անգլ.՝ Gaimar), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,335289 ա. մ., առավելագույնը մոտենում է 1,8708 ա. մ. հեռավորության վրա և հեռանում 2,7998 ա. մ.։ Արեգակի շուրջ մեկ ամբողջական պտույտ է կատարում 1303,5 երկրային օրվա ընթացքում, իր ուղեծրով շարժվելով միջինում 0,276181 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9502) Գայմար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոտտա Վերբեկ

Լոտտա Վերբեկ (հոլ.՝ Lotte Verbeek), հոլանդացի դերասանուհի։


== Կենսագրություն ==
Լոտտա Վերբեկը ծնվել է 1982 թվականի հունիսի 24-ին Նիդերլանդների Վենլո համայնքում։ Վենլոյում սովորել է Կոլեգիում Մարիանումի վարժարանում։ 2008 թվականին ավարտել է Ամստերդամի թատերական դպրոցը։
Հեռուստատեսությունում առաջին անգամ հայտնվեց 2007 թվականին։ Ստացել է համբավ «Առանձնապես ոչինչ» ֆիլմի և «Բորջիա» սերիալի շնորհիվ։ 2014 թվականից սկսած նկարահանվում է «Օտարերկրացի» սերիալում։


== Ֆիլմագրություն ==


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
http://lotte-verbeek.com Лотты Вербек. պաշտոնական կայք
Վախթանգ Ռչեուլիշվիլի

Վախթանգ Շալվայի Ռչեուլիշվիլի (վրաց.՝ ვახტანგ შალვას ძე რჩეულიშვილი, հունվարի 1, 1954(1954-01-01), Թբիլիսի, Վրացական ԽՍՀ, ԽՍՀՄ - ապրիլի 13, 2017(2017-04-13), Թբիլիսի, Վրաստան), վրացի քաղաքական գործիչ, Վրաստանի խորհրդարանի նախկին խոսնակ, Վրաստանի սոցիալիստական կուսակցության ղեկավարն է, բիզնեսմեն։


== Կենսագրություն ==
Վախթանգ Ռչեուլիշվիլին ծնվել է 1954 թվականի հունվարի 1-ին Վրաստանի մայրաքաղաք Թբիլիսիում։ Ավարտել է Թբիլիսիի պետական համալսարանի ֆիզիկայի ֆակուլտետը։
1980-ական թվականներին աշխատել է կոմերիտմիությունում և կուսակցական մարմիններում։ Գիտությունների ակադեմիայում աշխատել է 1992 թ.-ից 1995 թվականներին։ 1999 թ.-ից 2003 թվականներին եղել է Վրաստանի պառլամենտի վիցե-սպիկեր։ 1995 թ.-ից 1999 թվականներին եղել է Վրաստանի ազգային ժողովի գումարման պատգամավոր։ Էդուարդ Շևարդնաձեի նախագահության տարիներին համարվել է Վրաստանի ամենաազդեցիկ քաղաքական գործիչներից մեկը։ 2002 թվականի դեկտեմբերին երկրի նախագահ Էդուարդ Շևարդնաձեն Վախթանգ Ռչեուլիշվիլիին նշանակեց Վրաստանի հատուկ ներկայացուցիչ վրաց-օսեթական հակամարտությունների գծով։ «Վարդերի հեղափոխությունից» (նոյեմբեր, 2003 թվական) հետո հեռանում է քաղաքականությունից և սկսում բիզնեսով զբաղվել։


== Ծանոթագրություններ ==


== Արտաքին հղումներ ==
««Самым лучшим министром был Мерабишвили» — Вахтанг Рчеулишвили» (ռուսերեն)։ Грузия Online։ 29.02.2016; 13:44։ Վերցված է 2016-07-07 
Елена Лория (23 ноября 2003, 17:12)։ «Вахтанг РЧЕУЛИШВИЛИ: «В Грузии начнётся хаос»»։ Общество (ռուսերեն)։ Известия։ Վերցված է 2016-07-07 
«Вице-спикер Вахтанг Рчеулишвили считает недопустимым без предварительных консультаций с Россией проведение в Грузии какой-либо военной операции при участии США»։ Политика (ռուսերեն)։ РИА Новости։ 27.02.2002։ Վերցված է 2016-07-07
Սինյուխին Բրոդ

Սինյուխին Բրոդ (ուկրաիներեն՝ Синюхин Брід), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1755 թվականին։
2001 թվականի տվյալներով Սինյուխին Բրոդ գյուղում բնակվում էր 1 708 մարդ։ Բնակավայրը զբաղեցնում է 0,003 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9705) Դրումեն

(9705) Դրումեն (անգլ.՝ Drummen), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,048776 ա. մ., առավելագույնը մոտենում է 2,6588 ա. մ. հեռավորության վրա և հեռանում 3,4388 ա. մ.։ Արեգակի շուրջ մեկ ամբողջական պտույտ է կատարում 1944,4 երկրային օրվա ընթացքում, իր ուղեծրով շարժվելով միջինում 0,185147 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9705) Դրումեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տուզմո-Չաբյա

Տուզմո-Չաբյա (ռուս.՝ Тузьмо-Чабья), գյուղ Ռուսաստանի Ուդմուրթական հանրապետության Կիզներսկի շրջանի կազմում։
Բնակչությունը 2008 թվականին գրանցված տվյալներով կազմում էր 93 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերոն Ուիլյամս

Դերոն Մայքլ Ուիլյամս (անգլ.՝ Deron Michael Williams, հունիսի 26, 1984(1984-06-26), Պարկերսբուրգ, Արևմտյան Վիրջինիա, ԱՄՆ), ամերիկացի նախկին բասկետբոլիստ, խաղարկող։
Ուսանողական առաջնությունը անցկացնելով Իլինոյսի համալսարանի «Ֆայթինգ Իլինի» թիմում՝ Ուիլյամսը մուտք է գործում 2005 թվականի NBA դրաֆթ՝ ընտրվելով երրորդը «Յութա Ջազի» կողմից։ «Ջազում» Ուիլյամսն անցկացնում է մոտ 6 մրցաշրջան և 2011 թվականի փետրվարի 23-ին փոխանակվում և տեղ գտնում «Նյու Ջերսի Նեթս» (ավելի ուշ՝ «Բրուքլին Նեթս») ակումբում, որը Ուիլյամսին ձեռք բերելու համար «Յութային» էր հանձնել պաշտպան Դևին Հարիսին, հարձակվող Դերիք Ֆեյվորսին, ինչպես նաև գալիք դրաֆթում 2 առաջին ռաունդի ընտրություններ և 3 միլիոն ԱՄՆ դոլար կանխիկ գումար։ 2011 թվականին հայտարարված լոկաուտի ժամանակ Ուիլյամսը արտոնյալ պայմանագիր է կնքում թուրքական «Բեշիկթաշի» հետ, որտեղ անցկացնում է մի քանի խաղ՝ մինչև լոկաուտի ավարտը։
Ուիլյամը 3 անգամ ճանաչվել է աստղ (NBA All-Star), 2 անգամ տեղ գտել «All-NBA երկրորդ թիմ» և 1 անգամ «NBA All-Rookie առաջին թիմ» խորհրդանշական հավաքականներում։
Ակումբային կարիերայից զատ, հանդես է եկել նաև Միացյալ Նահանգների բասկետբոլի ազգային հավաքականում, որի կազմում նվաճել է ոսկե մեդալ Լոնդոնի (2012) և Պեկինի (2008) ամառային օլիմպիական խաղերում, ինչպես նաև հանդես եկել ՖԻԲԱ-ի ամերիկյան առաջնությունում՝ նույնպես դառնալով ոսկե մեդալակիր։


== Արտաքին հղումներ ==
Պաշտոնական կայք Archived 2009-08-26 at the Wayback Machine.
Էջը NBA.com կայքում
Էջը Բասկետբոլ-ռեֆերենսում Archived 2009-04-18 at the Wayback Machine.
Հղկիչ հաստոց

Հղկիչ հաստոց, հղկանյութային գործիքներով մակերևույթների մշակման հաստոց։ Կախված հղկվող մակերևույթի ձևից և մշակման նպատակներից՝ հղկիչները տարբեր են լինում։ Արտաքին գլանական և կոնական մակերևույթների հղկման համար կիրառում են կլորահղկման հաստոցներ։ Մշակվող նախապատրաստուկը տեղադրվում է կենտրոններում, պտտական շարժում ստանում առջևի թակից և հաստոցի սեղանի հետ կատարում ետադարձ-համընթաց շարժում (իր առանցքի ուղղությամբ)։ Մշակումը կատարվում է հղկաքարով, որը պտտական շարժում ստանում է հղկող գլխիկից։ Ներքնահղկիչ հաստոցը նախատեսված է ներքին գլանական և կոնական մակերևույթների հղկման համար։ Կլոր հղկիչը հասարակ հղկիչից տարբերվում է հղկող գլխիկի կառուցվածքով և դետալի ամրացման ձևով։ Կոպիտ, սևատաշ մշակման համար կիրառում են կոպիտ մշակման, իսկ կտրող գործիքների (կտրիչ, ֆրեզ) սրման համար՝ սրիչ հաստոցներ։ Հարթահղկման հաստոցը ծառայում է հարթ մակերևույթների հղկման համար։ Լինում է պտտվող և ետադարձ-համընթաց շարժվող սեղանով։ Մակերևույթների վերջնամշակման համար կիրառվում են կիպահղկման և ողորկման հաստոցներ։ Կան նաև ժապավենահղկիչ, ուլտրաձայնային, մագնիսահղկման, հղկահեղուկային հաստոցներ։
Փենրոուզի աստիճան

Փենրոուզի աստիճան (անգլ.՝ Impossible staircase, անսահման աստիճան, անհնար աստիճան)` դասվում է անհնարին պատկերների շարքին, որը բացահայտել է Օսկար Ռուտերսվարդը։ Այս մոդելը նախագծվել է Լայոնել և Ռոջեր Փենրոուզների կողմից։


== Պատմություն ==
Անսահման աստիճանի մոդելը հրատարակվել է Լայոնել և Ռոջեր Փենրոուզների կողմից British Journal of Psychology 1958 թվականին։ Տպագրությունից հետո 1960 թվականին նկարիչ Մաուրից Էշերի «Վերելք և վայրէջք» վիմագրության մեջ, Փենրոուզների անհնար աստիճանը դարձավ ամենահայտնիներից մեկը։ Հետագայում Փենրոուզների աստիճանը հաճախ սկսեց հանդիպել գրքերում, խաղերում, գլուխկոտրուկներում, հոգեբանության դասագրքերում և այլն։


=== Նկարագրություն ===
Փենրոուզի աստիճանը իրենից այնպիսի աստիճանի կառուցվածք է ներկայացնում, որի դեպքում նրանով անընդհատ նույն ուղղությամբ շարժվելու դեպքում (հոդվածում, նկարի մեջ ժամսլաքի ուղղությամբ) մենք կարող ենք անընդհատ ու անսահման բարձրանալ, իսկ հակառակ շարժման դեպքում՝ անընդհատ իջնել։ Հատկանշական է նաև այն, որ վիզուալ շարժման վերջում մենք կհայտնվենք նույն կետում, որտեղից սկսել ենք շարժումը։ Աստիճանը այնպես է նախագծված, որ իրական աշխարհում նրա գոյությունը թվում է անհնար։ Սակայն, ինչպես բազմաթիվ անհնար մոդելների նման, այս աստիճանի մոդելը կարելի է իրականություն դարձնել։


== Ծանոթագրություններ ==
Սերժի՛կ, հեռացի՛ր

«Սերժի՛կ, հեռացիր», Հայաստանի երրորդ նախագահ Սերժ Սարգսյանի կառավարման տարիների հայկական ընդդիմության հիմնական և գլխավոր քաղաքական կարգախոսը, որը լայն տարածքում է ունեցել 2009 թվականին, երբ լրացել է Հայաստանի նախագահ Սերժ Սարգսյանի կառավարման մեկ տարին։
Սկզբնական շրջանում քաղաքական այս կարգախոսը կիրառվել է հայկական Հայ Ազգային կոնգրես կուսակցության կազմակերպած միտինգի ժամանակ, սակայն դրանից հետո լայն տարածում է գտել այլ կուսակցությունների, ինչպես նաև շարքային քաղաքացիների շրջանում՝ անկախ կուսակցական պատկանելությունից։ Այս կարգախոսով են սկսել առաջնորդվել նաև Արցախյան պատերազմի մի շարք վետերաններ։
«Սերժիկ, հեռացի՛ր» արտահայտությունը նույնիսկ կիրառվում է Հայկական սփյուռքում։ Կան բազմաթիվ դեպքեր, երբ ցույցեր են կազմակերպվել այն երկրներում, որտեղ աշխատանքային այց է կատարել Հայաստանի Հանրապետության նախագահը։ Նման ցույցեր են տեղի ունեցել Ստրասբուրգում, Պրահայում, Փարիզում և Լոս Անջելեսում։
Ըստ Հայաստանի վիճակագրության ազգային կենտրոնի նախագահ Մանվել Սարգսյանի՝ «Սերժի՛կ, հեռացիր»-ը ձեռք է բերել համընդհանուր բնույթ: «Սերժի՛կ, հեռացի՛ր» արտահայտությունը լայնորեն կիրառվել է նաև Հայկական թավշյա հեղափոխության քաղաքացիական անհնազանդությունների ընթացքում։


== Տե՛ս նաև ==
Պուտին խույլո
Մերժիր Սերժին


== Ծանոթագրություններ ==
Նոր ալիք 2002

Նոր Ալիք 2002 (ռուս.՝ Новая волна 2002), 1-ին մրցույթն է Նոր Ալիքի պատմության մեջ որը տեղի է ունենում Յուրմալայի (Լատվիա) Ձինտարի համերգասրահում, հուլիսի 31-ից օգոստոսի 4-ին։


== Արտաքին հղումներ ==
Մրցույթի պաշտոնական կայքը
Թաշաթան

Թաշաթան, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Անհատական հոգեբանություն

Անհատական հոգեբանություն,

առանձին մարդու՝ անհատի հոգեբանությունը
արտասահմանյան իդեալիստական հոգեբանության մեջ ուղղություն, որի հիմնադիրն է ավստրիացի հոգեբան Ա. Ադլերը։ Այդ ուղղությունը հոգեկանի զարգացման շարժիչ ուժը համարում է մարդկանց անհատապաշտական ձգտումները և, այդ ըմբռնմամբ, մարդու հոգեկան կյանքը դիտում մարդկանց հասարակական-պատմական հարաբերություններից դուրս։Անհատական հոգեբանությունը որոշակի ընդհանրություններ ունի գերմանացի փիլիսոփա Ֆ. Նիցշեի ծայրահեղ անհատականության փիլիսոփայության հետ։


== Արտաքին հղումներ ==
ИНДИВИДУАЛЬНАЯ ПСИХОЛОГИЯ //Հանրագիտական բառարան. — 2000.
Адлера индивидуальная психология // Բժշկական հանրագիտարան
ИНДИВИДУАЛЬНАЯ ПСИХОЛОГИЯ // Հոգեբուժական հանրագիտարան. — С.-Пб. ։ Питер ։ Б. Д. Карвасарский. — 2000.
Российское сообщество Индивидуальной психологии Альфреда Адлера Archived 2014-12-17 at the Wayback Machine.
International Association of Individual Psychology
Classical Adlerian Psychology according to Alfred Adlers Institutes in San Francisco and Northwestern Washington
Centro de Estudios Adlerianos - Uruguay Archived 2016-03-05 at the Wayback Machine.
Լապկովցի

Լապկովցի (ուկրաիներեն՝ Лапківці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Լապկովցի գյուղում բնակվում էր 278 մարդ։ Բնակավայրը զբաղեցնում է 1,55 կմ² տարածք։ Բնակչության խտությունը կազմում էր 179,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Happier (երգ, Էդ Շիրան)

Happier, անգլիացի երգիչ և երգերի հեղինակ Էդ Շիրանի երգը։ Այն ներառված է իր երրորդ՝ ÷ (2017) ստուդիական ալբոմում։ Ալբոմմի թողարկումից հետո, UK Singles չարթում երգը զբաղեցրել է 6-րդ տեղը, չնայած որ դեռ պաշտոնապես թողարկված չէր։
Այն հրապարակվել է Իտալիայում 2018 թվականի ապրիլի 27-ին որպես ալբոմի հինգերորդ սինգլ։


== Կազմը ==
Երգը գրվել է Շիրանը Ռայան Թեդերի և Բենի Բալանկոի հետ։ Շիրանի խոսքերով երգի թեման վաղ հարաբերություններին հետադարձ հայացք գցելն է, և չնայած ի սկզբանե բարկացած և դաժան էր բաժանման պատճառով, ավելի ու եկա այն գիտակցմանը, որ իր առաջին սերը երջանիկ է մեկ ուրիշի հետ։
Նա ասում է.  «Ես հիշում եմ առաջին աղջկան ում հետ հանդիպել եմ, նրա մասին են առաջին և երկրորդ ալբոմները, նրա հետ ես եղել եմ դեռևս դպրոցում։ Եվ ես հիշում եմ այն տղային ով նրա հետ էր, ես հանդիպեցի նրան մի անգամ, և մտածեցի, որ նա ավելի է համապատասխանում աղջկան, քան ես երբևէ։ Նրանց միասին տեսնելով, մենք երբեք այդպիսին չէինք,  մենք երբեք այդ զույգը չենք եղել, մենք երբեք այդքան երջանիկ չենք եղել։ Այսպիսով սա էր երգը գրելու հիմնական պատճառը։


== Ստեղծագործություն ==
Happier երգը գրված է դո մաժորում։ Երգը գրված է չորս քառորդ չափի մեջ (4/4):


== Քննադատների կարծիքներ ==
Թեյլոր Ուոթերբայը Billboard-ից նկարագրել է, ասելով, որ «ամենացավալի երգն» է և «գուցե, ալբոմի ամենագեղեցիկ երգը»։ Նանկատել է, որ երգի երաժշտականությունը նման է Սեմ Սմիթի 2014 թվականին թողարկած Stay with Me երգին։


== Երգի տեսահոլովակ ==
Երգի տեսահոլովակը հրպարակվել է 2018 թվականի ապրիլի 27-ին։


== Չարթեր ==


=== Շաբաթվա չարթեր ===
Illegal chart entered Philippines|19

|style="width:50%; "|


=== Տարեվերջիան չարթեր ===

|}


== Վկայագրեր ==


== Հրապարակման պատմություն ==


== Ծանոթագրություններ ==
Նոնա Բալաքյան

Նոնա Բալաքյան (անգլ.՝ Nona Balakian, սեպտեմբերի 4, 1918(1918-09-04), Ստամբուլ, Օսմանյան կայսրություն - ապրիլի 5, 1991(1991-04-05), Նյու Յորք, Նյու Յորք, ԱՄՆ), ամերիկահայ գրաքննադատ։
Մանկությունից ապրել է ԱՄՆ-ում։ Ավարտել է Բառնարդ քոլեջը, ապա Կոլումբիայի համալսարանի ժուռնալիստիկայի դպրոցը։ 1943-1987 թվականներին աշխատել է Նյու Յորք Թայմս շաբաթաթերթի The New York Times Sunday Book Review հավելվածում որպես խմբագիր և տեսաբան։ Բացի սեփական բազմաթիվ հրապարակումներից, համագործակցության է հրավիրել այնպիսի գրողների հետ, ինչպիսիք են Յուդոր Ուելթին, Անաիս Նինը, Ջոյս Քերոլ Օութսը, Քարսոն Մաքալերսը։ Հրատարակել է ամերիկյան ժամանակակից արձակի մասին երկու գիրք՝ «Արարչական ներկան» (անգլ.՝ The Creative Present; 1969, Չարլզ Սիմոնսի համահեղինակությամբ) և «Կրիտիկական բախումներ» (անգլ.՝ Critical Encounters; 1978); հատուկ ուշադրություն է դարձվել Վիլյամ Սարոյանի ստեղծագործությանը։ 1974 թվականին դարձել է Գրաքննադատների ազգային շրջանակի համահիմնադիրներից մեկը, 1991 թվականից այս կազմակերպությունը Նոնա Բալաքյանի անվան ամենամյա մրցանակը շնորհում է Տարվա լավագույն գրական քննադատությանը։ Ընդգրկված էր նաև Պուլիցերյան մրցանակի կազմկոմիտեի կազմում։
Բ. Հուպերի կարծիքով, Բալաքյանի հոդվածներն ու գրախոսություններն աչքի են ընկել գործի էության արագ անցմամբ, ինչի մասին որ քննվող գիրքն է, այնքանով էլ այն լավն է։


== Ծանոթագրություններ ==


== Արտաքին հղումներ ==
Некролог в Нью-Йорк Таймс (անգլ.)
Թաբա Ցեկա

Թաբա Ցեկան (անգլերեն՝ Thaba-Tseka) Լեսոթոյի Թաբա-Ցեկա շրջանի մայրաքաղաքն է։ Բնակչությունը 2004 թվականի տվյալներով կազմում է 6000 մարդ։ Ջեյմս Ֆերգուսոնի "The Anti-Politics Machine" գրքւմ պատմվում է քաղաքի և շրջակա տարածքների մասին։ Քաղաքում կա մեկ հիվանդանոց, փոստի բաժանմունք, բանկ և մի քանի խանութներ։
Երրորդի բացառման օրենք

Երրորդի բացառման օրենք, տրամաբանական օրենք (սկզբունք), ըստ որի, ցանկացած 
  
    
      
        A
      
    
    {\displaystyle A}
   ասույթի դեպքում անպայման ճշմարիտ է կամ 
  
    
      
        A
      
    
    {\displaystyle A}
  -ն, կամ նրա ժխտումը, այսինքն՝ 
  
    
      
        A
        V
        
          
            
              A
              ¯
            
          
        
      
    
    {\displaystyle AV{\bar {A}}}
   (
  
    
      
        A
      
    
    {\displaystyle A}
   կամ ոչ–
  
    
      
        A
      
    
    {\displaystyle A}
  )։ 
  
    
      
        A
      
    
    {\displaystyle A}
  -ի ն ոչ– 
  
    
      
        A
      
    
    {\displaystyle A}
  –ի անհամատեղելիությունը հաստատվում է հակասության օրենքով։ Հաճախ այս երկու օրենքը ընդհանրացվում է մեկ օրենքում, միմյանց ժխտող երկու ասույթների միջև երրորդը գոյություն չունի։ Երրորդի բացառման օրենքը ձևակերպել է Արիստոտելը։ Մաթ․ տրամաբանության մեջ Երրորդի բացառման օրենքը, որը հաճախ կոչվում է երրորդի բացառման սկզբունք, սերտ առնչվում է կրկնակի ժխտման վերացման օրենքի հետ։ Երրորդի բացառման օրենքի կիրառման բնագավառի հարցը ներկայումս տարակարծությունների տեղիք է տալիս։ Եթե տրամաբանական մյուս օրենքները հիմնավորվում են տրամաբանական գործողությունների հարմար մեկնաբանման միջոցով, ապա Երրորդի բացառման օրենքի համար անհրաժեշտ է ընդունել նաև երկարժեքությաև պոստուլատ, ըստ որի ցանկացած ասույթը կամ ճշմարիտ է, կամ կեղծ։ Այս պնդումը թեև ակնհայտ է, սակայն, ճշգրտության այսօրվա տեսանկյունից պետք է ապացուցվի։ Մինչդեռ մաթ․ բնույթի ասույթի նկատմամբ դրա ապացուցումն անհնար է։ Ուստի, Լ․ Բրաուերը նկատում է, որ նախքան  
  
    
      
        A
        V
        
          
            
              A
              ¯
            
          
        
      
    
    {\displaystyle AV{\bar {A}}}
  -ի ընդունումը պետք է ապացուցել կամ հերքել 
  
    
      
        A
      
    
    {\displaystyle A}
  -ն կամ գոնե ցույց տալ դրան հասնելու ուղին, այլապես տրամաբանական շրջանն անխուսափելի է։ Այսպիսով, սկիզբ դրվեց մաթեմատիկայի փիլ․ նոր ուղղության՝ ինտուիցիոնիզմին, որը փորձում է կառուցել ողջ մաթեմատիկան առանց Երրորդի բացառման օրենքի օգտագործման։ Այդ հիման վրա ՍՍՀՄ–ում ծնունդ է առել կոնստրուկտիվիստական ուղղությունը մաթեմատիկայում։ Թեև Երրորդի բացառման օրենքի ճշմարտությունն այսօր մնում է վիճելի, իսկ որոշ դեպքերում այն համարվում է կեղծ, այսուհանդերձ, այդ օրենքն անվերապահորեն ճշմարիտ է համարվում վերջավոր տիրույթներում, ինչպես նաև, այսպես կոչված՝ դասական մաթեմատիկայում ու մաթ․ տրամաբանության որոշ բաժիններում, որտեղ անտեսվում է նրա ինտուիցիոնիստական քննադատությունը։
Կերենի տուն (Տագանրոգ)

Կերենի տուն (ռուս.՝ Дом Керена), պատմության, մշակույթի և ճարտարապետության տեղական նշանակության հուշարձան Ռուսաստանի Ռոստովի մարզի Տագանրոգ քաղաքում։ Կառուցվել է XIX դարում, Շմիդտի փողոց, 12 հասցեով։


== Պատմություն ==
Ճարտարապետ Դյուպոն դը Լարյուի նախագծով տունը կլասիցիզմի ոճով կառուցվել է XIX դարի սկզբին` Շմիդտի, 12 հասցեով։ Ավելի քան երկուհարյուրամյա պատմության ընթացքում առանձնատունը փոխել է շատ սեփականատերերի և իր նշանակությունը։ 1810 թվականին շենքը դարձել է Պավել Դարոյի սեփականությունը, որը, պահպանված տվյալների համաձայն, մշտական հիմունքներով բնակվել է այլ քաղաքում։ 1890-1906 թվականներին անշարժ գույքը եղել է իտալահպատակ Իվան Ռուֆֆոյի սեփականությունը, իսկ 1915 թվականից պատկանել է արդեն բելգիահպատակ Վիկտոր Վիլհելմ Կերենին։ Այնուհետև այս տանը որոշ ժամանակ բնակվել է Բելգիայի հյուպատոսը։
1992 թվականին օբյեկտը ճանաչվել է պատմության և մշակույթի տեղական նշանակության ճարտարապետական հուշարձան։


== Նկարագրություն ==

Տունը մեկհարկանի է, նախագծվել է հացահատիկ պահելու համար նախատեսված նկուղով։ Տան ճակատը բաժանված է երեք մասի, որոնք միմյանցից տարբերվում են ճարտարապետական հնարքներով։ Չորս կիսասյուներն ընդգծում են ճակատի կենտրոնական մասը, նրանք պահում են քիվով ճակտոնը, որը զարդարում են ատամնիկները։ Ընդհանուր տանող քիվը գտնվում է կողային պատուհանների վերևում, իսկ կենտրոնական պատուհանները ձևավորված են լողաթավոր զարդերով։ Տան շքամուտքը գտնվել է ոչ թե կենտրոնում, այլ ձախից։


== Ծանոթագրություններ ==
Հարսանեկան տորթ

Հարսանեկան տորթ հարսանեկան արարողությունների կարևոր մաս։ Սովորական տորթը թխում են մի քանի շերտով և ծածկում են շաքարի գլազուրով կամ մարզիպանով։ Հարսանյաց տորթերը հաճախ զարդարում են հարս ու փեսայի արձանիկներով։ Ավանդության համաձայն՝ նորապսակները պետք է իրար հետ կտրեն տորթը. ում ձեռքը ավելի բարձր է լինում, նա էլ համարվում է նոր ընտանիքի գլխավորը։


== Պատկերասրահ ==
Դուշի (Էնայի գավառ)

Դուշի (ֆր.՝ Douchy), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Սեն-Կանտեն 1 կանտոնայի կազմի մեջ։ Կոմունայի շրջանը՝ Սեն- Կանտեն 1։
INSEE կոդը՝ 02270.


== Բնակչություն ==
2010 թվականին բնակչությունը կազմել է 150մարդ։


== Տնտեսություն ==
2010 թվականի տվյալներով 91 աշխատունակ տարիքի մարդկանցից (15-64 տարեկան) 62-ը տնտեսապես ակտիվ էին, 29-ը անգործունակ (Ակտիվության ցուցանիշը — 68,1 %, 1999 թվականին եղել է՝ 69,7 %)։ 62 աշխատունակ բնակիչներից 52-ը աշխատում էին (31 տղամարդ և 21 կին), անաշխատանք էին 10-ը (5 տղամարդ և 5 կին)։
29 անգործունակ մարդկանցից 4-ը աշակերտներ կամ ուսանողներ են, 13-ը թոշակառու, 12-ը անաշխատունակ էին այլ պատճառներով


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Души (ֆր.)
Իդ

Անվան այլ կիրառումների համար տե՛ս՝ Իդ (այլ կիրառումներ)Իդ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Արտարժույթային հանցագործություններ

Արտարժույթային հանցագործություններ, խորհրդային քրեական իրավունքում ԽՍՀՄ արժութային մենաշնորհի դեմ ուղղված հանցագործություններ։ Ենթադրաբար դրսևորվել է խորհրդային կամ արտասահմանյան արժույթների (խորհրդային գանձարանային տոմսեր, բանկային տոմսեր, օտարերկրյա դրամ, հատված ոսկեդրամ կամ ջարդոն ոսկի, պլատին, պլատինի խմբի մետաղներ, դրանց հանքանյութեր, ազնիվ մետաղներից պատրաստված զարդեր և այլն) գործառնությունների կանոնների խախտմամբ (փոխանակություն, արտադրություն, վճարման ընդունում, սահմանի վրայով փոխադրում և այլն) և շահ ստանալու նպատակով դրանց վերավաճառմամբ։ 
Արտարժույթային հանցագործությունների համար նախատեսվել է ազատազրկում 3—8 տարի ժամկետով, գույքի բռնագրավումով կամ առանց բռնագրավման, վալյուտային արժեքների ու արժեթղթերի բռնագրավմամբ, և աքսոր 2—5 տարի ժամկետով կամ առանց աքսորի։ Եթե արարքը կատարվել էր որպես արհեստ կամ խոշոր չափերով, կամ նախկինում նման հանցագործության համար դատապարտված անձի կողմից, նախատեսվում էր ազատազրկում 5—15 տարի ժամկետով, գույքի բռնագրավմամբ և 2—5 տարի աքսորով կամ առանց աքսորի։ 
Առանձնապես ծանրացնող հանգամանքների դեպքում անձը կարող էր դատապարտվել մահապատժի։
Էկվադորի հրաբուխներ

Էկվադորի հրաբուխներ, աշխարհագրական առումով գտնվում են երկու հիմնական տարածքներում՝ էկվադորյան Անդերում և Գալապագոսյան կղզիներում։


== Անդեր ==
Աղյուսակում ներկայացված են հրաբուխներ, որոնք գտնվում են Էկվադորի մայրցամաքային մասում՝ ըստ ծովի մակերևույթից ունեցած բարձրության նվազման կարգի։ Հրաբուխների մեծ մասը (8) գտնվում են Պիչինչա նահանգում։ Հրաբուխները հիմնականում պատկանում են ստրատոհրաբուխների տիպին։


== Գալապագոսյան կղզիներ ==
Գալապագոսյան կղզիների հրաբուխները պատկանում են վահանային հրաբուխների դասին։ Աղյուսակում հրաբուխները ներակայացված են ըստ ծովի մակերևույթից ունեցած բարձրության նվազման կարգի՝


== Ծանոթագրություններ ==
Ստուպլե վանք

Ստուպլե վանք (սերբ.՝ Манастир Ступље), սերբ ուղղափառ եկեղեցու Բանյա Լուկայի թեմի` Միքայել Հրեշտակապետին նվիրված վանք։ Գտնվում է Մանաստիրիցե գետի վրա, Պրնյավոր, Չելինաց և Տեսլիչ համայնքների սահմանակետում։ Պատմականորեն սերտորեն կապված է եղել Լիպլե վանքի հետ։


== Պատմություն ==
Վանքն առաջին անգամ հիշատակվել է Դոբրուն վանքի գրառումների մեջ, որը թվագրվում է 15-րդ դարի երկրորդ կեսին։ Այդ հիշատակումը պահպանվել է Բելգրադի Ազգային գրադարանում, սակայն ոչնչացվել է 1941 թվականի ապրիլի 6-ին, գերմանական ավիառմբակոծման արդյունքում։ Ժողովրդական զրույցները վանքի կառուցումը վերագրում են թագավոր Ստեֆան Սրագուտինին, սակայն այս լեգենդի գրավոր ապացույցներ չկան։ Առավել հնարավոր է, որ վանական կյանքն այստեղ վերածնվել է 15-րդ դարի կեսերին։
Օրախովիցի սլավոնական վանքում մինչև 1991 թվականը պահպանվել են Ստուպլեում արտագրված բազմաթիվ գրքեր։ Գրչատան գոյությունը վկայում է մեծ միաբանության և զարգացած օթևանի առկայության մասին։ 1696 թվականի Օրախովիցյան տարեգրության մեջ ասվում է նաև Ստուպլեի վանքի ճակատագրի մասին. «Այդ ժամանակներում վանքերից շատերը դատարկվել ու այրվել էին անիծյալ մուսուլմանների խմբերի կողմից... այդ ժամանակ Լիպլեի և Ստուպլեի վանքերն այրվել ու վերջնականապես դատարկվել են»։ Թուրքերի կողմից վանքի ոչնչացումը տեղի է ունեցել 1690 թվականին, Թուրքական մեծ պատերազմի ընթացքում։
Երկար ժամանակ վանքը հայտնի էր միայն ըստ պատմական փաստաթղթերի։ 1994 թվականի մարտին հայտնաբերվել են վանական եկեղեցու, իսկ երեք տարի անց` միաբանության մասնաշենքի և նախկին վանքի այլ շինությունների ավերակները։ Տարածքի ընդհանուր մակերեսը կազմել է մոտ 600 քմ։ Եկեղեցու հիմքը գտնվել է 30 սմ խորությամբ։ Հիմքի երկարությունը արևմտյան պատից մինչև գլխավոր աբսիդը կազմել է ավելի քան 14 մ, նավի լայնությունը` 5 մ, իսկ խորանային աբսիդները` 4.44 մ։
Բանյալուկացի եպիսկոպոս Եֆրեմի նախաձեռնությամբ վանքը վերականգնվել է։ 2008 թվականի նոյեմբերին մենաստանում վերականգնվել է վանական կյանքը, իսկ դրա վերահսկիչ է նշանակվել աբեղա Դանիիլը։ 2018 թվականի դրությամբ վանքում շարունակվում էր նոր մասնաշենքերի շինարարությունը։


== Ծանոթագրություններ ==


== Գրականություն ==
Nenad Novaković, Ranko Pavlović Manastir Stuplje. — Banja Luka: Glas srpski, 1998. — 52 с.
Զեմո Կղարաբուլաղի

Զեմո Կղարաբուլաղի (վրաց.՝ ზემო ყარაბულაღი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1320 մետր բարձրության վրա։ Շրջկենտրոն Դմանիսից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 871 մարդ։


== Ծանոթագրություններ ==
Գաջալի (Ելիզավետպոլի գավառ, հայաբնակ)

Գաջալի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 338 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Թոուտ (Սիլվանի գավառ)

Թոուտ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Բաթման գետի ձախ կողմում՝ ոչ բարձրադիր սարահարթին, Ֆարկին գյուղաքաղաքից 22 կմ հարավ-արևելք։


== Պատմություն ==
1915 թվականին ուներ 30 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Լոզովոե (գյուղ, Կրասնոլիմանի շրջան)

Անվան այլ կիրառումների համար տե՛ս՝ ԼոզովոեԼոզովոե (ուկրաիներեն՝ Лозове), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Լոզովոե գյուղում բնակվում էր 736 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիպովայա Գորա (գյուղ, Վոլոսովսկի շրջան)

Լիպովայա Գորա (ռուս.՝ Липовая Гора), գյուղ Ռուսաստանի, Լենինգրադի մարզի Վոլոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կլերմոն լե Ֆերմ

Կլերմոն լե Ֆերմ (ֆր.՝ Clermont-les-Fermes), համայնք Ֆրանսիայում, Պիկարդիա մարզի Էնա գավառում։ Մտնում է Ռիմբոն կանտոնի կազմի մեջ։ Հանդիսանում է Վերվենի շրջան։ Փոստային ինդեքս՝ 02340:
Համայնքի INSEE կոդ՝ 02200։


== Բնակչություն ==
Համայնքի բնակչությունը 2010 թվականին կազմում էր 120 մարդ։


== Տնտեսություն ==
2010 թվականի տվյալներով 84 աշխատունակ տարիքի մարդկանցից (15-64 տարեկան) 65-ը տնտեսապես ակտիվ էին, 19-ը անգործունակ (ակտիվության ցուցանիշը - 77,4 %, 1999 թվականին եղել է՝ 71,8 %)։ 65 աշխատունակ բնակիչներից 53-ը աշխատում էին (34 տղամարդ և 19 կին), անաշխատանք էին 12-ը (6 տղամարդ և 6 կին)։ 19-ը անգործունակ մարդկանցից 6-ը աշակերտներ կամ ուսանողներ են, 3-ը թոշակառու, 10-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Գրան Ռոզուայի ազգային համալսարի վիճակագրությունը (ֆր.)
Թուրգաու

Թուրգաու (German: Thurgau , նաև՝ Thurgovia), կանտոն Շվեյցարիայի հյուսիսային մասում
Անվանումն առաջացել է Թուր գետի անվան և գերմաներեն գաու (gau, այսինքն՝ տարածաշրջան) բառերի միացմամբ։
2017 թվականի դեկտեմբերի տվյալներով մշտական բնակիչների թվաքանակը եղել է 273,801։ Նրանցից 47.390-ը (կամ ամբողջ բնակչության 19.9%-ը) օտարերկրացիներ էին։ Կանտոնի բնակչությունը հիմնականում գերմանախոս է, և գերմաներենը նրա տարածքում ունի պետական ու պաշտոնական լեզվի կարգավիճակ։ 2000 թվականի տվյալներով բնակիչների 45 տոկոսը բողոքականներ էին, 36 տոկոսը՝ կաթոլիկներ։
Կանտոնն զբաղեցնում է 991 քառակուսի կիլոմետր տարածք։ Վարչական կենտրոնը Ֆրաուենֆելդ քաղաքն է։


=== Շրջաններ ===

2011 թվականի հունվարից Թուրգաուն բաժանված է հինգ շրջանների, որոնք կոչվել են իրենց վարչական կենտրոնների անուններով (մինչ այդ բաժանված է եղել ութ շրջանների)։ Հինգ շրջանները հետևյալն են.

Ֆրաուենֆելդ
Կրոյցլինգեն
Վայնֆելդեն
Մյունխվիլեն
Արբոն


=== Համայնքներ ===
2009 թվականի դրությամբ Թուրգաուի կանտոնն ուներ 80 համայնք (մունիցիպալիտետ)։ Դրանցից տասը տառավել մեծերը հետևյալններն են.

		
		
		
		
		
		
		
		
		


== Անվանի թուրգաուցիներ ==
Վիբորադա (IX դ.— 926 թ.) — կաթոլկ սուրբ
Յոհան Կոնրադ Կեռն (1808—1888) — շվեյցարացի քաղաքական գործիչ, իրավաբան և դիվանագետ
Կարլ Գուստավ Յունգ (1875—1961) — հոգեբան, հոգեբույժ. խորացված հոգեբանության ուղղություններից մեկի հիմնադիր


== Ծանոթագրություններ ==


== Արտաքին հղումներ ==
* Պաշտոնական կայքէջ
Պաշտոնական վիճակագրություն
Դոլշինո (գյուղ, Դուխովշչինսկի շրջան)

Դոլշինո (ռուս.՝ Дольшино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարիա Պեդրասա

Մարիա Պեդրասա (իսպ.՝ María Pedraza, հունվարի 26, 1996(1996-01-26), Մադրիդ, Իսպանիա), իսպանացի դերասան, բալետի պարուհի և մոդել։ Առավել հայտնի է Antena 3 հեռուստաալիքի (հետո գնվել է Նեթֆլիքսի կողմից) թողարկած «Թղթե տունը» հեռուստասերիալում Էլիսոն Փարքերի դերով և Նեթֆլիքս հեռուստաալիքի թողարկած «Էլիտա» հեռուստասերիալում Մարինայի դերով։


== Կարիերա ==
Կինոռեժիսոր Էստեբան Կրեսպոն իմացել է Փեդրազայի մասին իր ինստագրամյան էջով և առաջարկել է նկարահանվել «Սեր» ֆիլմում։ Փեդրազան ստացել է Լաուրայի դերը՝ միանալով դերասանական կազմին, որի անդամներն են նաև Փոլ Մոնենին, Նատալիա Տենան, Գուստավո Սալմերոնին և Նաչո Ֆրեսնեդին։ Ֆիլմը թողարկվել է 2017 թվականին։
Որպես դերասանուհի մարմնավորել է Էլիսոն Փարքերի դերը «Թղթե տունը» (La Casa de Papel) հեռուստասերիալում։ Նեթֆլիքսի հեռուստասերիալներում նկարահանվելը նրան համաշխարհային ճանաչում է բերել։ Նույն տարում նկարահանվել է RTVE հեռուստաալիքի թողարկած «Si fueras tú» (Եթե լինեիր դու) վեբ սերիալում՝ մարմնավորելով Ալբա Ռուիս Ալոնսոյի և Քրիստինա Ռոմերոյի դերերը։
2018 թվականի սկզբին հայտարարվել է Նեթֆլիքս իսպանական երկրորդ օրիգինալ սերիալում Փեդրազայի մասնակցության մասին, որը կոչվում է «Էլիտա», ինչպես նաև «Թղթե տունը» հեռուստասերիալում նկարահանվելու մասին, Միգել Էռանի և Խայմե Լորենտեի հետ միասին։ «Էլիտա» հեռուստասերիալի պրեմիերան տեղի է ունեցել 2018 թվականի հոկտեմբերին։ Նկարահանումների ավարտից հետո Atresmedia-ն հաստատել է, որ դերասանուհին դառնալու է Plano a Plano ընկերության կողմից արտադրված «Խաղալիք տղա» ֆիլմի գլխավոր հերոսուհին։


== Անձնական կյանք ==
2018 թվականից հանդիպում է Խայմե Լորենտեի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Մարիա Պեդրասա Ինստագրամում
Տերևաթափ (այլ կիրառումներ)

Տերևաթափ, կարող է վերաբերել՝

Տերևաթափ - ծառերի, թփերի և հազվադեպ՝ որոշ խոտաբույսերի (եղինջ, զգայնուկ) տերևների թափվելն անբարենպաստ պայմանների առաջացումից
Տերևաթափ - 1966 թվականին «Վրացֆիլմ» կինոստուդիայում նկարահանված գեղարվեստական ֆիլմ, դրամա
Կոլումբիայի վարչական բաժանում

Կոլումբիան ունիտար հանրապետություն է, որը բաժանվում է 32 դեպարտամենտների (իսպ.՝ departamentos) և մայրաքաղաքային շրջանի (իսպ.՝ Distrito Capital)։ Ամեն դեպարտամենտը գլխավորում է նահանգապետը (իսպ.՝ gobernador) և Դեպարտամենտի Ժողովը (իսպ.՝ Asamblea Departamental), որին չորս տարով ընտրում է բնակչությունը։ Նահանգապետը չի կարող զբաղեցնել իր պաշտոնը առանց ընդատումների երկու անգամ։ Դեպարտամենտներն ունեն ինքնավարության որոշ աստիճան։
Դեպարտամենտները կազմված են մունիցիպալիտետներից (իսպ.՝ municipios)։ Մունիցիպալ կառավարությունը գլխավորում է ալկալդը (իսպ.՝ alcalde) և վարչական մարմինն է Մունիցիպալ Խորհուրդը (իսպ.՝ Concejo Municipal), երկուսին էլ ընտրում է չորս տարով բնակչությունը։
Մայրաքաղաքային շրջանն է երկրի մայրաքաղաք Բոգոտան։ Բոգոտան մասամբ քաղված է իրեն շրջապատող Կունդինամարկա դեպարտամենտից։


== Դեպարտամենտների ցանկ ==


== Արտաքին հղումներ ==
Կոլումբիայի դեպարտամենտների նահանգապետերի ցանկ (ֆր.)


== Տես նաև ==
Կոլումբիայի քաղաքներ


== Ծանոթագրություններ ==